POPELY/579/2021

# **YVA-KUULUTUS**

# 

**PIIPSAN TUULIVOIMA OY, TUULIKAARRON (SIIKALATVA JA KÄRSÄMÄKI) TUULIVOIMAPUISTO, YMPÄRISTÖVAIKUTUSTEN ARVIOINTIOHJELMA**

Piipsan Tuulivoima Oy suunnittelee tuulivoimapuistoa Siikalatvan ja Kärsämäen väliselle alueelle. Tuulivoimahanke muodostuu hankealueesta tuulivoimaloineen ja huoltoteineen sekä hankealueelle rakennettavasta sähköasemasta ja sähkönsiirrosta.

Hankkeesta tarkastellaan YVA-ohjelmavaiheessa yhtä toteutusvaihtoehtoa (VE1) sekä nollavaihtoehtoa eli hankkeen toteuttamatta jättämistä (VE0). Toteutusvaihtoehdossa (VE1) hankealueelle suunnitellaan enintään noin 53 uuden tuulivoimalan rakentamista, joista 34 sijoittuu Siikalatvan ja 19 Kärsämäen alueelle. Tuulivoimaloiden kokonaiskorkeus on enintään 300 metriä ja yksikköteho on noin 4-8 MW. Tuulipuiston sisäinen sähkönsiirto toteutetaan maakaapelein. Tuulikaarron tuulipuiston sähköverkkoliityntä on alustavasti suunniteltu toteutettavaksi hankealueen länsipuolelle Haapavedelle sijoittuvaan voimajohtoon. Hankealueelle rakennetaan sähköasema.

**Arviointiohjelma nähtävillä**

Ympäristövaikutusten arviointimenettelystä annetun lain mukainen ympäristövaikutusten arviointiohjelma on nähtävillä 10.3.-12.4.2021 Siikalatvan kunnan, Kärsämäen kunnan ja Haapaveden kaupungin internet-sivujen virallisissa ilmoituksissa sekä osoitteessa [www.ymparisto.fi/tuulikaartotuulivoimaYVA](http://www.ymparisto.fi/tuulikaartotuulivoimaYVA).

Paperiset versiot ovat lisäksi luettavissa Kärsämäen kunnan asiointipisteessä (Haapajärventie 1, Kärsämäki) sekä Pohjois-Pohjanmaan ELY-keskuksessa (Veteraanikatu 1, Oulu) niiden aukiolojen puitteissa.

**Yleisötilaisuus**

Hanketta koskeva yleisötilaisuus järjestetään tiistaina 23.3.2021 klo 17 alkaen verkkolähetyksenä, jonka linkki tulee saataville hankkeen verkkosivulle (verkko-osoite edellä). Asiasta ovat kertomassa YVA-yhteysviranomaisen (Pohjois-Pohjanmaan elinkeino-, liikenne- ja ympäristökeskus), hankevastaavan (Piipsan Tuulivoima Oy) ja YVA-konsultin (FCG Finnish Consulting Group Oy) edustajat. Tilaisuudessa esitellään myös hankkeen kaavoitusta. Kaikki asiasta kiinnostuneet ovat tervetulleita kuulemaan ja osallistumaan.

**Kannanottojen esittäminen**

Jokaisella on oikeus esittää mielipiteensä ympäristövaikutusten arviointiohjelmasta. Kannanotot tulee toimittaa 12.4.2021 mennessä Pohjois-Pohjanmaan ELY-keskukselle sähköpostitse osoitteeseen kirjaamo.pohjois-pohjanmaa@ely-keskus.fi tai kirjallisena postitse osoitteella PL 86, 90101 OULU. Pohjois-Pohjanmaan ELY-keskus antaa lausuntonsa arviointiohjelmasta viimeistään 12.5.2021. Lausunto, johon sisältyy yhteenveto arviointiohjelmaan jätetyistä kannanotoista, laitetaan nähtäville osoitteeseen [www.ymparisto.fi/tuulikaartotuulivoimaYVA](http://www.ymparisto.fi/tuulikaartotuulivoimaYVA)

**Lisätietoa:**

Hankevastaava: Harri Ruopsa, Piipsan Tuulivoima Oy/Puhuri Oy, p. 040 0720 793, etunimi.sukunimi@puhuri.fi

YVA-konsultti: Leila Väyrynen, FCG Finnish Consulting Group Oy, p. 040 5412 306, etunimi.sukunimi@fcg.fi

Yhteysviranomainen: Heli Kinnunen, Pohjois-Pohjanmaan ELY-keskus, p. 0295 038 018, etunimi.sukunimi@ely-keskus.fi

Tämä kuulutus on pidetty nähtävillä ELY-keskuksen verkkosivujen (ely-keskus.fi/pohjois-pohjanmaa) kuulutuksia -osiossa 10.3.-12.4.2021 välisen ajan sekä vaikutusalueen kunnissa. Kuulutus on julkaistu samanaikaisesti myös hankkeen YVA-sivulla ([www.ymparisto.fi/tuulikaartotuulivoimaYVA](http://www.ymparisto.fi/tuulikaartotuulivoimaYVA)).